**ฉบับที่ 19 /2564 วันที่ 29 พฤศจิกายน 2564**

**“รัฐมนตรีว่าการกระทรวงการคลังกำชับ สคร. กำกับรัฐวิสาหกิจดำเนินการ  
ตามมาตรการเร่งรัดเบิกจ่ายงบลงบทุนประจำปี 2565 หวังช่วยหนุนเศรษฐกิจฟื้นตัว  
หลังสถานการณ์ COVID - 19”**

**นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร**.)  
เปิดเผยว่าเมื่อวันที่ 3 พฤศจิกายน 2564 ในการประชุมคณะกรรมการติดตามเร่งรัดการเบิกจ่ายงบประมาณ  
และการใช้จ่ายภาครัฐ (คณะกรรมการติดตามฯ) โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธาน ได้กำชับให้ สคร. เร่งรัดการเบิกจ่ายของรัฐวิสาหกิจในไตรมาสสุดท้ายของปี 2564 ให้เป็นไปตามเป้าหมาย โดยสำหรับผลการเบิกจ่ายงบลงทุนในปี 2564 ณ สิ้นเดือนตุลาคม 2564 มีผลการเบิกจ่ายงบลงทุนสะสม จำนวน 269,883 ล้านบาท หรือคิดเป็นร้อยละ 89 ของแผนการเบิกจ่ายสะสม และสำหรับรัฐวิสาหกิจปีงบประมาณ ที่ได้เริ่มการเบิกจ่ายงบลงทุนปีงบประมาณ 2565 มา 1 เดือน (ตุลาคม 2564) มีผลการเบิกจ่าย  
3,222 ล้านบาท หรือคิดเป็นร้อยละ 47 ของแผนการเบิกจ่ายสะสม

**นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ** กล่าวเพิ่มเติมในรายละเอียดว่า การเบิกจ่ายงบลงทุนของรัฐวิสาหกิจในปี 2564 ของรัฐวิสาหกิจปีงบประมาณได้สิ้นสุดการดำเนินการแล้ว  
และของรัฐวิสาหกิจ ปีปฏิทิน จำนวน 9 แห่ง มีผลการเบิกจ่ายสะสมตั้งแต่เดือนมกราคม – ตุลาคม 2564 จำนวน 124,418 ล้านบาท หรือคิดเป็นร้อยละ 96 ของแผนการเบิกจ่ายสะสม ทำให้ภาพรวมการเบิกจ่ายงบลงทุนของรัฐวิสาหกิจจำนวน 43 แห่งในปี 2564 เท่ากับ 269,883 ล้านบาท

**ผลการเบิกจ่ายของรัฐวิสาหกิจ ประจำปี 2564**

**(ณ เดือนตุลาคม 2564 ของรัฐวิสาหกิจปีงบประมาณและปีปฏิทิน)**

หน่วย : ล้านบาท

|  |  |  |  |
| --- | --- | --- | --- |
| **รัฐวิสาหกิจ** | **แผนเบิกจ่ายสะสม** | **ผลเบิกจ่ายสะสม** | **% เบิกจ่ายสะสม/ แผนเบิกจ่ายสะสม** |
| **ปีงบประมาณ (ต.ค. 63 – ก.ย. 64)**  **จำนวน 34 แห่ง (สิ้นสุดการดำเนินการแล้ว)** | 174,690 | 145,465 | 83% |
| **ปีปฏิทิน (ม.ค. – ธ.ค. 64)**  **จำนวน 9 แห่ง (10 เดือน)** | 129,583 | 124,418 | 96% |
| **รวม 43 แห่ง** | 304,273 | 269,883 | 89% |

สำหรับการเบิกจ่ายงบลงทุนของรัฐวิสาหกิจในปี 2565 ณ สิ้นเดือนตุลาคม 2564 ของรัฐวิสาหกิจปีงบประมาณ  
มีผลการเบิกจ่ายสะสม 1 เดือน (ตุลาคม 2564) จำนวน 3,222 ล้านบาท หรือคิดเป็นร้อยละ 47 ของแผน  
การเบิกจ่ายสะสม

**ผลการเบิกจ่ายของรัฐวิสาหกิจ ประจำปี 2565  
(ณ เดือนตุลาคม 2564 ของรัฐวิสาหกิจปีงบประมาณ)**

หน่วย : ล้านบาท

|  |  |  |  |
| --- | --- | --- | --- |
| **รัฐวิสาหกิจ** | **แผนเบิกจ่ายสะสม** | **ผลเบิกจ่ายสะสม** | **% เบิกจ่ายสะสม/ แผนเบิกจ่ายสะสม** |
| **ปีงบประมาณ (ต.ค. 64 – ก.ย. 65)**  **จำนวน 34 แห่ง (1 เดือน)** | 6,876 | 3,222 | 47% |
| **ปีปฏิทิน (ม.ค. – ธ.ค. 65)**  **จำนวน 9 แห่ง (เริ่มดำเนินการเดือน ม.ค. 65)** | - | - | - |
| **รวม 43 แห่ง** | 6,876 | 3,222 | 47% |

**นางปานทิพย์ ศรีพิมล ผู้อำนวยการ สคร.** กล่าวเพิ่มเติมว่า คณะกรรมการติดตามฯ   
ได้กำหนดมาตรการเร่งรัดการเบิกจ่ายงบประมาณและการใช้จ่ายภาครัฐ ประจำปีงบประมาณ 2565   
โดยกำหนดเป้าหมายการเบิกจ่ายงบลงทุนของรัฐวิสาหกิจไม่น้อยกว่าร้อยละ 95 ของกรอบวงเงินที่ได้รับอนุมัติ  
เบิกจ่ายงบลงทุนตามมติคณะรัฐมนตรี โดยให้รัฐวิสาหกิจปรับปรุงงบลงทุนระหว่างปี 2565 ให้แล้วเสร็จ  
ภายในไตรมาสแรก และปรับแผนการลงทุนให้สามารถเบิกจ่ายได้เร็วขึ้นในช่วงไตรมาส 1 และ 2 ของปี  
(Front-loaded) นอกจากนี้ ในปี 2565 สคร. จะกำกับเรื่องการปรับลดกรอบการลงทุนระหว่างปีของรัฐวิสาหกิจ  
ให้เข้มข้นขึ้น โดยกำหนดเงื่อนไขการปรับลดคะแนนประเมินผลการดำเนินงาน กรณีที่รัฐวิสาหกิจปรับลด  
กรอบการลงทุนเกินกว่าร้อยละ 5 ของกรอบการลงทุนสูงสุดที่ได้รับอนุมัติ เพื่อให้การเบิกจ่ายงบลงทุน  
ของรัฐวิสาหกิจช่วยผลักดันการฟื้นตัวของเศรษฐกิจหลังสถานการณ์ COVID - 19